## Pravilnik o izmjenama i dopunama Pravilnika o načinu upisa u sudski registar

### NN 94/2005 (1.8.2005.), Pravilnik o izmjenama i dopunama Pravilnika o načinu upisa u sudski registar

# MINISTARSTVO PRAVOSUĐA

**1877**

Na temelju stavka 8. članka 3. Zakona o sudskom
registru (»Narodne novine«, broj 1/95, 57/96, 1/98, 45/99 i 54/05) ministrica
pravosuđa donosi

## PRAVILNIK

### O IZMJENAMA I DOPUNAMA PRAVILNIKA O NAČINU UPISA U SUDSKI REGISTAR

Članak 1.

U Pravilniku o načinu upisa u sudski registar
(»Narodne novine«, br. 10/95, 101/96, 62/98 i 123/02)
u članku 2. iza riječi »odred­be« brišu se riječi
»Pravilnika o unutrašnjem poslovanju redovnih sudova«, zagrada ispred i iza
riječi »Sudski poslovnik« briše se, a riječi »Sudski poslovnik« zamjenjuju se
riječima »Sudskog poslov­nika«.

Članak 2.

U članku 7. iz stavka 2. dodaje se stavak 3.
koji glasi:

»Nakon donošenja rješenja o nastavku stečajnog
postupka radi naknadne diobe, subjektu upisa dodjeljuje se isti MBS koji je tom
subjektu dodijeljen prilikom osnivanja.«

Dosadašnji stavak 3. postaje stavak 4.

Članak 3.

U
članku 9. stavku 4. riječ: »Prvoj« zamjenjuje se riječju: »Glav­noj«.

U
stavku 5. riječ: »prve« zamjenjuje se riječju: »glavne«.

Članak 4.

Iza članka 10. dodaje se članak 10a. koji glasi:

»Članak 10.a

Prijave s prilozima mogu se dostaviti nadležnom
registarskom sudu i elektronskim putem od strane javnih bilježnika ili drugih
ovlaštenih osoba.

Javni bilježnici ili druge ovlaštene osobe
moraju osigurati tehničke preduvjete za elektronsko prosljeđivanje prijave s
prilozima.

Ministar nadležan za poslove pravosuđa može,
nakon osiguravanja tehničkih mogućnosti sudskih registara, odrediti vrijeme do
kada moraju biti osigurani tehnički uvjeti za elektronsko prosljeđivanje
prijave s prilozima i detaljno odrediti način vođenja registra.«

Članak 5.

Članak 12. mijenja se i glasi:

»U prijavi se obvezno navode podaci propisani
zakonom, i to sljedećim redoslijedom i nazivljem:

1. tvrtka ili naziv, skraćena tvrtka ili naziv,
strani jezik i prijevod tvrtke ili naziva na strani jezik, strani jezik i
prijevod skraćene tvrtke ili naziva na strani jezik, i to nazivom
»tvrtka/naziv«,

2. sjedište, poslovna adresa,

3. predmet poslovanja – djelatnosti,

4. članovi društva osoba s ovlastima u
zastupanju, jedini član društva s ograničenom odgovornošću i dioničkog društva,
ime i prezime osobe s datumom rođenja, prebivalište osobe, broj i oznaka osobne
identifikacijske isprave, a za stranca i država koja ju je izdala, odnosno
tvrtka ili naziv, sjedište i MBS ili odgovarajući podaci za strane pravne
osobe, i to s nazivom »članovi društva/osnivači«,

5. komanditori – ime i prezime osobe s datumom
rođenja, prebivalište, broj i oznaka osobne identifikacijske isprave, a za
stranca i država koja ju je izdala, a za pravne osobe tvrtka ili naziv,
sjedište i MBS, odnosno odgovarajući podaci za strane pravne osobe i visina
ugovorenog i uplaćenog uloga svkog komanditora, i to
pod nazivom »članovi društva-komanditori«,

6. članovi uprave društva kapitala i
gospodarskog interesnog udruženja, uprava zadruga, likvidatori ili stečajni
upravitelji s ovlastima u zastupanju, ime i prezime osobe s datumom rođenja,
prebivalište, broj osobne identifikacijske isprave, a za strance i država koja
ju je izdala, i to nazivom »članovi uprave/likvidatori«,

7. zastupnici, ravnatelji, upravitelji, s
ovlastima u zastupanju i ograničenjima tih ovlasti, ime i prezime osobe s
datumom rođenja, prebivalište, broj osobne identifikacijske isprave, a za
strance i država koja ju je izdala, i to nazivom »zastupnici«,

8. prokuristi s ovlastima u zastupanju i
ograničenjima tih ovlasti, ime i prezime osobe s datumom rođenja, prebivalište,
broj osob­ne identifikacijske isprave, a za strance i
država koja ju je izdala, i to nazivom »prokuristi«,

9. predsjednik, zamjenik predsjednika i članovi
nadzornog odbora, ime i prezime osobe s datumom rođenja, prebivalištem, brojem
osobne identifikacijske isprave, a za strance i država koja ju je izdala, i to
nazivom »nadzorni odbor«,

10. iznos temeljnog kapitala, iznos za koji su
izdane dionice te ukupni iznos uplate za izdane dionice, odnosno preuzete
uloge, i u čemu su dionice, odnosno ulozi uplaćeni, ili sredstva za početak
rada ustanove, ili ukupni iznos članskih uloga, i to nazivom »temeljni
kapital/ukupni iznos članskih uloga/sredstava za početak rada«,

11. pravni odnosi:

a) pravno ustrojbeni oblik te datum odluke o
preoblikovanju i novi pravno ustrojbeni oblik,

b) datum usvajanja osnivačkog akta (društvenog
ugovora, izjave o osnivanju ili drugog akta) na temelju kojeg se upisuje
osnivanje, te datum, oznaka članka koji se mijenja, kratak opis izmjene tog
akta s navođenjem tijela ili osoba koji su ga donijeli, i to nazivom »osnivački
akt«,

c) datum usvajanja statuta, te datum, oznaka
članka koji se mijenja, kratak opis izmjene tog akta s navođenjem tijela ili
osoba koji se ga donijeli, i to nazivom »statut«,

d) ako je subjekt upisa osnovan na određeno
vrijeme, vrijeme trajanja subjekta, i to nazivom »trajanje«,

e) promjene temeljnog kapitala, ukupnog iznosa
članskih uloga i promjene uloga,

f) zaključenje, promjene i prestanka
poduzetničkih ugovora, i to nazivom »poduzetnički ugovor«,

g) priključenje i prestanak priključenja, i to
nazivom »priključenje«,

h) statusne promjene: pripajanje, spajanje,
podjela te datum odluke o statusnoj promjeni, i to nazivom » statusne
promjene«,

i) odluke stečajnog suda kao i ostale odluke
suda koje se upisuju po službenoj dužnosti, i to nazivom »odluke suda«,

j) datum i vrsta razloga za prestanak, i to
nazivom »razlozi za prestanak«,

k) nastavljanje,

l) prestanak subjekta upisa,

m) ništavost društva,

n) nastavak osnivanja dioničkog društva,

o) prijenos dionica manjinskih dioničara,

12. podaci o podružnicama:

a) tvrtka ili naziv, sjedište, poslovna adresa i
MBS osnivača podružnice,

b) tvrtka ili naziv, podbroj MBS podružnice,

c) sjedište podružnice,

d) djelatnost podružnice i predmet poslovanja
osnivača,

e) osobe koje u podružnici zastupaju osnivača,
ime i prezime s datumom rođenja, prebivalište osoba u podružnici ovlaštenih da
u poslovanju podružnice zastupaju osnivača, broj i oznaka osobne
identifikacijske isprave, a za strance i država koja ju je izdala, te ime i
prezime osobe s datumom rođenja, prebivalištem, brojem osobne identifikacijske
isprave prokuriste čija je prokura ograničena na podružnicu, a za strance i
država koja ju je izdala, i to nazivom osobe koje u podružnici zastupaju
osnivača,

13. podaci o zadrugama,

14. tvrtka, sjedište, poslovna adresa i predmet
poslovanja trgovca pojedinca, i to nazivom »podaci o trgovcu pojedincu«,

15. ostali podaci o subjektu upisa,

16. zabilježbe.

Podaci koji čine sadržaj zahtjeva za upis navode
se uporabom izraza iz šifrarnika propisanih člankom
23. ovog Pravilnika.«

Članak 6.

U
članku 13. stavku 2. riječi: »pismom »Curier« brišu
se.

Članak 7.

U članku 15. stavku 1. ispred riječi »Sudski
službenik« dodaju se riječi »Sudski savjetnik ili drugi ovlašteni«.

Članak 8.

U
članku 17. stavku 3. riječ: »vlastoručno« briše se.

U
stavku 4. riječ: »vlastoručno« briše se.

Članak 9.

Članci
18.a), 18.b), 18. c), 18.d) i e) brišu se.

Članak 10.

U članku 23. stavak 1. riječ: »nomenklature«, zamjenuje se riječima: »posebni propisi koji uređuju
predmet poslovanja,«.

Članak 11.

U
članku 24. stavku 1. briše se točka 1., a točke 2., 3., 4., 5., 6. i 7. postaju
točke 1., 2., 3., 4., 5., i 6.

Članak 12.

Članak 25. mijenja se i glasi:

»Prilikom vođenja glavne knjige i upisnika
sudskog registra Tt računalom, koriste se šifrarnici koji čine sastavni dio ovog Pravilnika.«

Članak 13.

U članku 26. stavku 5. iza riječi
»preuzimatelju« stavlja se točka, a riječi »i o tome upisati zabilježbu u dio
upisa »zabilježba« brišu se.

Članak 14.

Članak 28. mijenja se i glasi:

»Kada društvo, odnosno subjekt upisa prestane
postojati podjelom na dva ili više novih društava, odnosno subjekata upisa koja
se osnivaju radi provođenja razdvajanja, odnosno razdvadvajanja
na dva ili društava koja već postoje, a sjedište novih društava ili društava
koja već postoje, odnono novih subjekata upisa ili
subjekata upisa koji već postoje, su na području drugog registarskog suda (ili
drugih registarskih sudova), prijava za upis podjele podnosi se registarskom
sudu kod kojega je upisano društvo ili subjekt koji se dijeli.

Taj sud donosi rješenje o upisu podjele, podjelu
upisuje u registar, a primjerak rješenja s prijavom i prilozima dostavlja registrskom sudu na čijem je području sjedište novog
društva, odnosno subjekta upisa.

Nakon primitka obavijesti o primitku zbirke
isprava od drugog registarskog suda (drugih registrskih
sudova), registarski sud koji je dostavio rješenje o podjeli društva ili
subjekta upisa razdvajanjem, društvo koje se dijeli brisat će se iz sudskog
registra po službenoj dužnosti.«

Članak 15.

U članku 31. stavku 1. riječi: »zahtjevima za«
brišu se, a iza riječi »pokretanje stečajnog postupka« brišu se riječi:
»likvidacijama i prisilnim nagodbama, pokretanju postupka za ispravak
rješenja«.

Članak 16.

U
članku 32. stavku 1. riječ: »ove« briše se.

Iza
stavka 1. dodaje se stavak 2. koji glasi:

»Sadržaj
štambilja iz stavka 1. ovog članka propisat će se Naputkom.«

Članak 17.

U
članku 33. stavku 1. riječi: »i odgovorajućem dnevnom
listu« brišu se.

Stavak
2. briše se.

Članak 18.

U
članku 34. stavku 1. iza riječi »zabilježbe« briše se točka i dodaju riječi »po
službenoj dužnosti.«.

Članak 19.

Članci
35.a) i 35.b) brišu se.

Članak 20.

U
članku 36. stavku 2. iza točke 20. dodaju se točke 21., 22. i 23. koje glase:

»21.
o tužbi za utvrđenje ništavosti društva,

22.
o pravomoćnoj presudi povodom tužbe za utvrđenje ništavosti društva,

23.
o nastavku stečajnog postupka radi naknadne diobe,«

Dosadašnja
točka 21. postaje točka 24.

Članak 21.

Članak 39. mijenja se i glasi:

»Za svaki subjekt upisa vodi se omot zbirke
isprava s MBS subjekta upisa koji se upisuje u desnom gornjem kutu. U lijevom
gornjem kutu upisuje se naziv registarskog suda, a u sredini omota upisuje se
tvrtka ili naziv subjekta upisa.

U omot zbirke isprava ulažu se:

a) predmeti Tt

b) predmeti R3 (kojim
se dostavljaju isprave za zbirku isprava)

c) omot registarskog uloška

d) omot obavijesti o članovima društva

e) omot registarskog poduloška podružnice.

Omot zbirke isprava je preklopni karton veličine
B3, u koji se kronološkim redom ulažu spisi.«

Članak 22.

U
članku 45. riječ: »kopije« zamjenjuje se riječju: »preslike«.

Članak 23.

U članku 47. stavku 1. iza riječi »izdavanja«
umjesto zareza stavlja se točka, a riječi: »a može sadržavati i dodatne podatke
iz zbirke isprava« brišu se.

Iza stavka 1. dodaje se novi stavak 2. koji
glasi:

»Uvid u podatke upisane u glavnoj knjizi i
zbirku isprava može se obaviti samo u prostorijama sudskog registra u
prisutnosti ovlaštenog sudskog službenika«.

Dosadašnji stavci 2. i 3. postaju stavci 3. i 4.

Članak 24.

U članku 48. stavku 1. iza riječi »sjedištem«
dodaju se riječi »i poslovnom adresom«.

U stavku 3. točki 1. riječi: »zajedno s imenom,
prezimenom, JMBG ili za stranca brojem putovnice i države koja je izdala
putovnicu, te prebivalištem«, zamjenjuju se riječima: »te imenom i prezimenom,
datumom rođenja i prebivalištem osobe, brojem i oznakom osobne identifikacijske
isprave, a za stranca i države koja ju je izdala«

Članak 25.

U
članku 49. stavku 3. oznaka »10/95« zamj

enjuju se oznakom »#«.

Članak 26.

U
članku 50. stavku 1. riječi: »kopije« zamjenjuje se riječju: »preslika«.

U stavku 2. riječ: »kopija« zamjenjuje se
riječju: »preslika«, a iza riječi: »potpisati« dodaju se riječi: »sudac ili«.

U
stavku 3. iza riječi »potpisati« dodaju se riječi »sudac ili«.

Članak 27.

Članak
50.a) briše se.

Članak 28.

U
članku 51. stavku 2. riječ: »kopije« zamjenjuje se riječju: »preslike«.

Članak 29.

U
članku 53. stavku 1. riječi »mjesečnog ili godišnjeg« brišu se.

Članak 30.

U
članku 57. iza stavka 2. dodaje se novi stavak 3. koji glasi:

»Zbirka
isprava sudskog registra čuva se trajno«.

Članak 31.

U
članku 60. stavku 1. riječi »do 2. srpnja 1995. godine« brišu se.

U
stavku 1. točka 22. briše se.

Stavak
2. briše se.

Stavak
3. postaje stavak 2., a riječi: »i 2.« brišu se

Članak 32.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
700-01/05-01/784

Urbroj: 514-02-05-3

Zagreb,
26. srpnja 2005.

Ministrica

**Vesna Škare Ožbolt, v. r.**

ŠIFARNICI IZMJENJENOG I DOPUNJENOG

PRAVILNIKA O NAČINU UPISA U SUDSKI REGISTAR

|  |  |
| --- | --- |
| 1 | Trgovački sudovi |
| Oznaka | Naziv |
| 01 | Trgovački sud u Bjelovaru |
| 02 | Trgovački sud u Karlovcu |
| 03 | Trgovački sud u Osijeku |
| 04 | Trgovački sud u Rijeci |
| 05 | Trgovački sud u Slavonskom Brodu |
| 06 | Trgovački sud u Splitu |
| 07 | Trgovački sud u Varaždinu |
| 08 | Trgovački sud u Zagrebu |
| 09 | Trgovački sud u Dubrovniku |
| 10 | Trgovački sud u Šibeniku |
| 11 | Trgovački sud u Zadru |
| 12 | Trgovački sud u Sisku |
| 13 | Trgovački sud u Pazinu |

|  |  |  |
| --- | --- | --- |
| 2 | Pravni oblici |  |
| Oznaka | Naziv | Kratica |
| 1 | javno trgovačko društvo | j.t.d. |
| 2 | komanditno društvo | k.d. |
| 3 | gospodarsko interesno udruženje | g.i.u. |
| 4 | dioničko društvo | d.d. |
| 5 | društvo s ograničenom odgovornošću | d.o.o. |
| 6 | trgovac pojedinac | t.p. |
| 7 | ustanova | u. |
| 8 | zajednica ustanova | z.u. |
| 9 | zadruga | z. |
| 10 | druga pravna osoba propisana zakonom | p.o. |
| 11 | inozemni osnivač podružnice |  |
| 12 | savez zadruga |  |

|  |  |
| --- | --- |
| 3 | Vrste položaja ili funkcija osoba |
| Šifra | Naziv |
| Članovi društva/osnivači | |
| 01 | član društva |
| 02 | komplementar |
| 03 | ovlaštenik na poslovnom udjelu |
| 04 | osnivač |
| 05 | jedini osnivač d.o.o. |
|  | jedini dioničar |
| 06 | trgovac pojedinac |
| 07 | osnivač podružnice koji je inozemna osoba |
|  | član ustanove |
| Članovi društva – komanditori | |
| 11 | komanditor |
| Zadrugari | |
| 39 | zadrugari |
| Članovi uprave/likvidatori | |
| 31 | predsjednik uprave |
| 32 | zamjenik predsjednika uprave |
| 33 | član uprave |
| 34 | direktor |
| 36 | član uprave gospodarskog interesnog udruženja |
| 40 | zamjenik člana uprave |
|  | članovi uprave zadruge |
| Zastupnici | |
| 35 | ravnatelj |
| 37 | likvidator |
| 38 | stečajni upravitelj |
| 41 | zastupnik |
| 42 | zastupnik podružnice |
| 43 | zastupnik podružnice koji zastupa inozemnog osnivača podružnice |
| 44 | privremeni upravitelj |
| 45 | privremeni stečajni upravitelj |
| 46 | član privremene uprave |
| 47 | obnašatelj dužnosti ravnatelja |
| 48 | upravitelj zadruge |
| 52 | rektor |
| 53 | dekan |
| 54 | intendant |
|  | zapovjednik vatrogasne postrojbe |
| Prokuristi | |
| 51 | prokurist |
| 61 | prokurist čija je prokura ograničena na podružnicu |
| Nadzorni odbor | |
| 71 | predsjednik nadzornog odbora |
| 72 | zamjenik predsjednika nadzornog odbora |
| 73 | član nadzornog odbora |

|  |  |
| --- | --- |
| 4 | Vrsta osobnosti osnivača |
| Šifra | Naziv |
| 1 | fizička osoba, tuzemna |
| 2 | fizička osoba, inozemna |
| 3 | subjekt upisa u sudskom registru |
| 4 | pravna osoba, inozemna |
| 5 | druga pravna osoba tuzemna |

|  |  |
| --- | --- |
| 5 | Razlozi prestanka subjekta upisa ili podružnice |
| Šifra | Naziv |
| 11 | istjek vremena na koje je subjekt osnovan |
| 12 | odluka o prestanku |
| 16 | nemogućnost ostvarenja predmeta poslovanja |
| 17 | smrt člana društva |
| 18 | prestanak člana društva |
| 19 | odluka osnivača podružnice |
| 21 | pripajanje subjekta upisa drugom |
| 22 | spajanje subjekta upisa s drugim |
|  | podjela razdvajanjem s osnivanjem |
|  | podjela razdvajanjem s preuzimanjem |
|  |  |
| 30 | odluka o prestanku podružnice inozemnog trgovačkog društva (PITD) |
| 32 | ugrožavanje općeg dobra od strane PITD |
| 33 | prestanak osnivača PITD |
| 34 | otvaranje stečajnog postupka nad osnivačem PITD |
| 35 | gubitak poslovne sposobnosti osnivača PITD po propisima države osnivača |
| 36 | gubitak prava raspolaganja imovinom osnivača PITD |
| 37 | nepostojanje osobe koja u PITD zastupa osnivača |
| 38 | nepostojanje uzajamnosti s državom osnivača PITD |
|  |  |
| 41 | ostvaren predmet poslovanja gospodarskog interesnog udruženja |
| 42 | godišnji promet trgovca pojedinca manji od zakonom propisanog iznosa |
| 43 | zahtjev trgovca pojedinca s godišnjim prometom većim od iznosa propisanog zakonom |
|  |  |
| 51 | pravomoćna odluka suda |
| 52 | zaključenje stečajnog postupka |
|  |  |
| 73 | razlog iz društvenog ugovora, statuta ili izjave o osnivanju |
| 74 | zaključenje likvidacijskog postupka |
| 75 | zakključenje izvanrednog likvidacijskog postupka |
|  |  |
| 91 | presuda o prestanku |
| 92 | ništavost upisa osnivanja |
| 93 | pravomoćna odluka suda o nezakonitosti upisa |
|  | pravomoćna presuda povodom tužbe za utvrđenje ništavosti društva |
| 94 | po službenoj dužnosti |
| 99 | ostali razlozi za prestanka |

|  |  |
| --- | --- |
| 6 | Vrste pismena |
| Šifra | Naziv |
| 11 | prijava za upis |
| 12 | podnesak |
| 21 | zaključak |
| 22 | naredba |
| 23 | nalog |
| 24 | poziv |
| 31 | rješenje |
| 32 | presuda |
| 41 | žalba |
| 42 | prigovor |
| 43 | zahtjev za zaštitu zakonitosti |
| 51 | mišljenje |
| 52 | izvješće |
| 53 | obavijest |
| 54 | oglas |
| 56 | zahtjev |
| 57 | prijedlog |
| 99 | ostala pismena |

|  |  |
| --- | --- |
| 7 | Vrste priloga uz prijavu |
| Šifra | Naziv |
| 01 | Izvadak iz zemljišne knjige |
| 02 | Izvod iz registra obrta |
| 03 | Izvod iz registra, upisnika ili evidencije druge države |
|  |  |
| 04 | Odluka trgovačkog društva o osnivanju podružnice |
|  |  |
| 05 | Statut |
| 06 | Izjava o osnivanju |
| 07 | Društveni ugovor |
| 08 | Ovjereni prijevod iz registra, upisnika ili evidencije druge države |
|  |  |
| 09 | Odluka osnivača o osnivanju podružnice |
| 10 | Odluka inozemnoga subjekta o osnivanju podružnice |
| 11 | Ovjereni prijevod odluke inozemnoga subjekta o osnivanju podružnice |
| 12 | Prijepis izjave o osnivanju |
| 13 | Prijepis društvenoga ugovora |
| 14 | Prijepis statuta |
| 15 | Odluka o izmjeni statuta |
| 16 | Odluka o izmjeni društvenoga ugovora |
| 17 | Izjava o izmjeni izjave o osnivanju |
| 20 | Odluka o prestanku podružnice inozemnoga subjekta |
| 21 | Odluka o preoblikovanju subjekta upisa |
| 22 | Izjava komplementara o suglasnosti s odlukom o preoblikovanju |
|  |  |
| 23 | Odluka o imenovanju uprave |
| 24 | Odluka o imenovanju nadzornoga odbora |
| 25 | Odluka o imenovanju predsjednika nadzornog odbora |
| 26 | Odluka o imenovanju prokuriste |
| 27 | Odluka o sklapanju kupoprodajnog ugovora |
| 28 | Odluka o sklapanju poduzetničkog ugovora |
| 29 | Odluka o prihvaćanju pripojenoga subjekta upisa |
|  |  |
| 31 | Godišnje financijsko izvješće |
| 32 | Skraćeno financijsko izvješće |
| 33 | Izvješće o računu dobiti i gubitaka |
|  |  |
| 34 | Izvješće revizora osnivanja |
| 35 | Izvješće sudskoga vještaka |
| 38 | Nakana društva povećati temeljni kapital |
| 39 | Nakana društva smanjiti temeljni kapital |
|  |  |
| 41 | Rješenje drugoga suda |
| 42 | Rješenje drugoga trgovačkoga suda |
| 43 | Rješenje Visokoga trgovačkoga suda |
| 44 | Rješenje Vrhovnoga suda Hrvatske |
| 45 | Rješenje upravnoga tijela |
|  | Pravomoćna presuda povodom tužbe za utvrđenje ništavosti društva |
|  |  |
| 51 | Zahtjev državnoga odvjetnika/pravobranitelja |
| 52 | Zahtjev upravnoga tijela |
| 61 | Odluka upravnoga odbora |
| 62 | Odluka nadzornoga odbora |
| 63 | Odluka osnivačke skupštine dioničkog društva |
| 64 | Odluka skupštine dioničkoga društva |
| 65 | Odluka stečajnoga vijeća, upravitelja |
| 66 | Odluka likvidacijskoga upravitelja |
| 67 | Odluka osobe koja provodi prisilnu nagodbu |
|  | Odluka o nastavku stečajnog postupka radi naknadne diobe |
|  | Tužba za utvrđenje ništavosti društva |
|  |  |
| 71 | Teret na imovinu društva |
| 72 | Teret na imovinu člana/osnivača |
| 81 | Kupoprodajni ugovor |
| 82 | Poduzetnički ugovor |
| 83 | Drugi ugovor |
| 88 | Punomoć |
|  |  |
| 91 | Zapisnik s osnivačke skupštine dioničkoga društva |
| 99 | drugi prilog uz prijavu |

|  |  |
| --- | --- |
| 8 | Oznake pravnih odnosa |
| Oznaka | Naziv |
| Pravni odnosi iz članka 12. Pravilnika – točka 11. od a) do e) | |
| 01 | preoblikovanje subjekta upisa |
| 02 | izmjena i dopuna osnivačkog akta |
| 03 | izmjena i dopuna statuta |
| 04 | promjena vremena trajanja subjekta |
| 05 | promjena temeljnog kapitala |
| Pravni odnosi iz članka 12. Pravilnika – točka 11. pod f) | |
| 11 | sklapanje poduzetničkog ugovora |
| 12 | prestanak poduzetničkog ugovora |
| 13 | raskid poduzetničkog ugovora |
| Pravni odnosi iz članka 12. Pravilnika – točka 11. pod g) | |
| 21 | priključenje subjekta upisa |
| 22 | prestanak priključenja subjekta upisa |
| Pravni odnosi iz članka 12. Pravilnika – točka 11. pod h) – statusne promjene | |
| 31 | pripojenje subjekta upisa drugom |
| 32 | subjektu upisa pripojen drugi |
| 33 | spajanje subjekta upisa s drugim |
| 34 | nastanak subjekta upisa spajanjem s drugim |
|  | podjela subjekta upisa razdvajanjem s osnivanjem |
|  | podjela subjekta upisa razdvajanjem s preuzimanjem |
|  | nastanak subjekta upisa razdvajanjem s osnivanjem |
|  | podjela subjekta upisa odvajanjem s osnivanjem |
|  | podjela subjekta upisa odvajanjem s preuzimanjem |
|  | nastanak subjekta upisa odvajanjem s osnivanjem |
| Pravni odnosi iz članka 12. Pravilnika – točka 11. pod i) | |
| 51 | otvaranje stečajnog postupka |
| 52 | obustava stečajnog postupka |
| 53 | zaključenje stečajnog postupka |
|  | nastavak stečajnog postupka radi naknadne diobe |
| 54 | otvaranje likvidacijskog postupka |
| 55 | obustava likvidacijskog postupka |
| 56 | zaključenje likvidacijskog postupka |
| 57 | otvaranje postupka prisilne nagodbe |
| 58 | obustava postupka prisilne nagodbe |
| 59 | zaključenje postupka prisilne nagodbe |
| Pravni odnosi iz članka 12. Pravilnika – točka 11. od j) do o) | |
| 71 | razlozi za prestanak subjekta upisa |
| 72 | nastavljanje subjekta upisa |
| 73 | prestanak subjekta upisa |
|  | ništavost društva |
|  | nastavak osnivanja dioničkog društva |
|  | prijenos dionica manjinskih dioničara |

|  |  |
| --- | --- |
| 9 | Vrste posebnosti poslovanja |
| Šifra | Naziv |
| B | banka |
| T | štedionica |
| Z | štedno kreditna zadruga |
| N | fond (investicijski) |
| F | druga financijska institucija |
| U | društvo za uzajamno osiguranje |
| O | društvo za osiguranje i reosiguranje |
| X | bez posebnosti poslovanja |

|  |  |
| --- | --- |
| 10 | Vrste uloga |
| Šifra | Naziv |
| 1 | novac |
| 2 | stvari |
| 3 | prava |
| 4 | rad |
| 5 | usluge |
| 6 | dobra |
| 7 | ostale vrste usluga |

Pravilnik, NN 94/2005-1877